Document ID: 31997R2495

Komisijas Regula (EK) Nr. 2495/97
(1997. gada 12. decembris),
kura groza Regulu (EK) 1460/96, kas nosaka sīkāk izstrādātus noteikumus atvieglota tirdzniecības režīma īstenošanai, ko piemēro dažām precēm, kuras iegūst lauksaimniecības produktu pārstrādē, kā paredzēts Padomes Regulas (EK) 3448/93 7. pantā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) 3448/93, kas nosaka tirdzniecības kārtību, ko piemēro dažām precēm, kuras iegūst lauksaimniecības produktu pārstrādē [1], un jo īpaši tās 8. panta 3. punkta pirmo daļu,
tā kā Komisijas 1996. gada 25. jūlija Regulas (EK) 1460/96, kas nosaka sīkāk izstrādātus noteikumus atvieglotas tirdzniecības kārtības īstenošanai, ko piemēro dažām precēm, kuras iegūst lauksaimniecības produktu pārstrādē, kā paredzēts Padomes Regulas (EK) 3448/93 [2] 7. pantā, 10. pants paredz noteikumus tarifu kvotu pārvaldībai;
tā kā kopš minētās regulas pieņemšanas ar Komisijas 1993. gada 2. jūlija Regulu (EEK) 2454/93, kas paredz noteikumus, kā īstenot Padomes Regulu (EEK) 2913/92, ar ko ievieš Kopienas Muitas kodeksu [3], kurā jaunākie grozījumi izdarīti ar Regulu (EK) 1427/97 [4], ir konsolidēti tarifu kvotu pārvaldības noteikumi, kurus paredzēts izmantot, ņemot vērā akceptēšanas datumu hronoloģisko kārtību attiecībā uz deklarācijām par laišanu brīvā apgrozībā; tā kā pašreizējo Regulas (EK) 1460/96 10. panta tekstu tādēļ vajadzētu aizstāt ar atsauci uz Regulas (EEK) 2454/93 308.a līdz 308.c pantu;
tā kā šajā regulā paredzētie pasākumi ir saskaņā ar atzinumu, ko sniegusi Pārvaldības komiteja horizontālajās lietās, kas attiecas uz tirdzniecību ar II pielikumā neuzskaitītiem pārstrādātiem lauksaimniecības produktiem,
IR PIEŅĒMUSI ŠO REGULU.
1. pants
Ar šo Regulas (EK) 1460/96 10. pantu aizstāj ar šādu tekstu:
"10. pants
Tarifu kvotas, uz ko attiecas šī regula, Komisija pārvalda saskaņā ar Komisijas Regulas (EEK) 2454/93 [5] 308.a līdz 308.c pantu."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1998. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 12. decembrī

Labels: 3
17
5
6